Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14854

c) ha szükséges, vegye át a forgalmazás irányítását. 5.3.3.3 Az összes többi állomás eljárása 5.3.3.3.1 A sürgősségi közleményeknek elsőbbségük van minden egyéb közleménnyel szemben, kivéve a vészhelyzeti közleményeket, ést az összes állomásnak vigyáznia kell, hogy ne zavarja a sürgősségi állapottal kapcsolatos forgalmazást. 5.3.3.4 Az egészségügyi szállítást végző légijármű eljárásai 5.3.3.4.1 Az 5.3.3.4.2 pontban leírt jel használata azt kell, hogy jelezze, hogy az azt követő közlemény egy védett egészségügyi repülésre vonatkozik, amely megfelel az 1949-es Genfi Egyezményeknek és Kiegészítő Jegyző- könyveinek. 5.3.3.4.2 Az egészségügyi szállítást végző légijármű bejelentésére és azonosítására a lehetőleg háromszor ismételt PAN PAN rádió-távbeszélő sürgősségi jel használatos, amelyben a szavakat a francia "panne" szó kiejtésével megegyezően mondják ki, és ezt az egészségügyi szállító repülések számára kijelölt MAY-DEE-CAL szó kell, hogy kövesse, a francia "médical" szó kiejtésével megegyezően kimondva. A fenti jelölések használata azt jelzi, hogy az ezt követő közlemény védett egészségügyi szállító repülésre vonatkozik. A közleménynek az alábbi adatokat kell tartalmaznia:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes